钦定古今图书集成/方舆汇编/职方典/第1173卷 > 黄州府山川考一 府县志合载
## 钦定古今图书集成/方舆汇编/职方典/第1173卷 > 黄州府山川考一 府县志合载

本府。〈黄冈县附郭。〉

黄冈山　在县左，平冈迤𨓦而南，至洗马池止。其脉来自天柱，土黄色，因以名焉。

两耳山　在县北二里，与聚宝山连，状如两耳。回龙山　在县北五十里还和乡，有东岳庙。赤壁山　在府城西北。屹立江滨，𡽱然如壁，其色赤，因名。一作“赤𡽶。” 聚宝山　在县北二里。

玉屏山　在赤壁山后。山嘴为红霞岫，近赤壁。柯山　，一名“柯丘。” 在县东南定惠院前。

赤山　，在县北五十里慕义乡。

烽火山　在县北稍东六十里还和乡。

马鞍山　在县北稍东七十里伍重乡。

孔子山　在县北九十里伍重乡。

雨华山　，在县北八十里。

大乘山　：在县北百十里，近城林铺。

王墓山　在县北百十五里。

华山　，在县北百二十里，近阳逻镇。

白杨山　，在县北六十里。

赤脚山　，在县西北六十里。相传有赤脚仙人经此踏石，足趾尚存。

樟松山　在县西北百十里。多产樟松，故名。下为樟松湖一里许，名“万松山。”

武矶山　，近阳逻镇，黄祖屯兵蒐武其上有古岳庙、柳夫人祠。

蓬莱山　在阳逻镇，上有阁。

香炉山　，在县北百二十五里。宋咸淳间，元世祖豋以俯大江、望武湖，命伯颜卜花帖木儿败宋将夏责，遂拔阳逻。

石屋山　在县北稍东百四十里。远望如屋，下有石板潭，通麻城高岸河。

七丈山　在县北百五十里。上有七丈潭。錾佛山　，在县东北八十里。上有石佛龙井，居人庙祀之。

上干山　，一名“上官” ，在县西北二百里，上有古庙并龙井，连黄安县界。

城山　在县东北七十里。上有“望省亭。” 正德间，知县简霄建。

五云山　在县东北八十里。有井脉通大江。白云山　，在县东北百二十里，山下有古寺及尹骆塔，相传尹、骆二女造，不知何代被雷摄塔顶落。今之“摄湖” ，湖因此名。

淘金山　，在县北百四十里。上有三四穴，深数丈，相传古淘金处。

马台山　，在县北百四十里庶安乡。

丫头山　，在县北百四十里庶安乡麻城县界。五头山　，在县北百八十里。

金鸡山　在县东北七十里慕义乡。

洗干山　，上有仙人棋迹，在县东北八十里慕义乡。

金铺山　在慕义乡

乌石山　，在县东北百二十里。

乐养山　，在县东北百五十里。

豹子山　，在县东北百五十里，远望如豹。泉华山　，在县东北百五十里。

大崎山　：在县东北六十里。治内之山，莫高于此。来自龟峰，为郡治之祖。山至巴河方尽。岭有龙井，岁旱取水辄应。

“马骑山　” 与《下巴河》对岸。

小峙山　去大峙十里，与麻城分界，岩壑更奇。天神山　与小崎山相对，相传昔有神人逐金鸡于此，因以名之。

凤凰山　在县北一百八十里。昔有凤凰止此，因构台于其上。今废，遗址尚存。

龙冈山　，在县北一百二十里。古者掘地得龙骨，因名为“龙冈。” 旁有木斛山，春夏雨作，陵谷间相传有蛟起。

将军山　在伍重乡。峰甚峻，有巨人足迹。霸王山　，在县东五十里。相传楚项羽、汉王战地。

独寺山　，在县东六十里。

虎崖　，在县北百二十里，以形名。

百丈崖　在永宁乡

狮子岩　在县北百二十里，以形名，亦云“狮子峰。”

观音岩　在中和乡紫潭河。石岩如屋，是为黄安交界之处。

祈祥岭　在县北百五十里。道观河关隘。横坡岭　在还和乡。

鸡爬岭　：在伍重乡，近小崎山。

龙丘　，在县东百二十里。

西坡　今府卫治。明初，移筑城围，东西二坡皆在其内。

黄泥坡　在县西。《府旧志》云：“黄冈山北接一字门” ，即东坡所赋之黄泥坂也。长沮坂　近孔子山，徐公洞　近赤壁山。

留云洞　在大崎山

节度石　在县东南江中。

飞来石　在县西板塔寺。宋太平兴国中，因雷雨破石坠寺，故名。又小崎山南亦有之。

道人石　：在大崎山西畔，以形名。

卧牛石　在中和乡长河中。

牛踏石　在中和乡紫潭河中，上有牛足迹。茶房石　在县中。

《大足石　》，一作“矶湾石。” 两石凸出，阳逻江边，舟行碍泊。

乌龟石　近阳逻镇，下临江岸，有石生成龟形。阳逻地形如水蛇，俨然神蛇逐龟之势。今城东五里，亦有乌龟石。

“细岭石　” 在县北中和、上乡、黄陂县界。

《大江　》、岷山导江，自蜀东行，以入于海，《嶓》。导漾东流为汉，至汉阳与江会，两水环抱。黄郡巴河，　在县南四十里。

上巴河　在县东八十里。发源治西北，迤𨓦至一流河，抵鱼博，下巴河达江。

三台河　，在县东北十五里。

《孔子河　》，在孔子山前。

道观河　在县北百二十里，通大江，源出崎山龙井，经龙冈山阳，泄于鲍湖，灌溉利之。乃每值泛涨，其害于诸河为甚。

沙河　在县北黄冈、麻城两县界。

界河　在县北。自白沙关发源，南流至双城镇东流河直下官渡，至感化河，通樟松湖，至团风口达河。

高岸河　在县境。自河南光山县发源，南流至麻城县，东南入长河。

旧洲长河　在县西北百二十里。源出光山南下团风江。

街埠河　在县西北百三十里。发源黄陂县，至武港口达江。

朱大夫河　在县北六十里还和乡。邑人刑部郎中朱恕疏濬，故名。

沙武河　在县西北百三十里。发源孝感，达大江，近武湖，因名。即《宋史》“沙洑、夏贵与元将伯颜战处。”

白塔河　在县西北

紫潭河　在县西北一百六十里，达涨渡湖。草埠潭河　在县西北一百三十里，发源南流至黄陂县三十六湾，通武河口。

感化河　，在县西北一百五十里黄安县界。发源罗田，至双河口，会旧洲长河。

淋山河　，在县北八十里。

后湖　在县东十里

沙湖　在县东二十里。东坡买田于此。一云“螺蛳湖。”

滠湖　在县东四十里

窑步安仁湖　在县北一百二十五里。

零残湖　在县西北三十五里。

武湖　在县西北一百三十里，一名黄汉湖，为黄陂县界，下有柴埠湖属焉。

鲍湖　在县西北六十里。

樟松湖　在县西北一百十里。

旧洲长河湖　在县北九十五里。源出河南光山，南入团风江。

土卯湖　在县东四十里东弦乡。

白塘湖　在县东十五里，接沙湖。

涨渡湖　在县西北九十里。内有七湖，并属樟松湖。

团风湖口　：在县北五十里。今崩入江。

伍洲　在县东南

大壮洲　在大江中。按：大江支港直走樊口，于形家言少碍。比年“得胜” 、新生二洲已塞樊口则全。古谚云：“乌沙塞樊口，黄州出状元。”

“峥嵘洲　” 在团风镇。

佗鹖洲　，在县西北五十里。

鸭蛋洲　：在县西北五十里。

木鹅洲　：在县北九十里。

姜家洲　在县西北三十里，旧名“新生洲、白龟渚　” ，今矶窝湖，一名“西湖。”

马家潭　在县东八十里。

紫潭　在县北百六十里，通涨渡湖，达团风口。李家潭　，在县东十五里东弦乡。

竹根潭　在县北九十里，通团风，注大江。石头潭　在县北九十里，通大江。

龙潭　在县北百十里，旧洲长河。

乌龙潭　　石板潭

七丈潭　以上俱在庶安乡。

火烧港　，“在《鱼博》。”

莲花港　在中和上乡黄冈、麻城两界间。柳子港　在县北百二十五里庶安乡，源出灌口，入麻城界，会岐亭河，西流至三家店环川其水横亘店口，亦云“横河” 产竹，可为簟。

奔港　：在县东四十里。

乌龙港　：在县北百二十五里。

龙口港　在县北百十里，通樟松湖，达大江。双水港　在县西北百五十里，近黄陂界。柳港　在府古城北小流水沟，洪武初凿今城濠。

颜子港　：在孔子河北三里。

紫荆港　在庶安乡

太平港　即塔石港。在县北百六十里中和乡太平桥。

徐家港　在县西北中和上乡。

曾贵港　：在中和上乡。

羊儿港　在中和，上乡。伍重，鸡爬岭亦有童家港　，在中和，上乡。

《夏隩　》宋夏竦凿。今洗马池。

白莲池　在安国寺东。池上即韩魏公读书处，久为僧业。

皇清康熙十二年，守道徐惺赎改“放生池。”

洗墨池　见《古迹》。明末兵毁，康熙八年，通判宋荦、知县董元俊重濬，复建竹楼、雪堂于池之上下。

七星塘　在城东南，有土墩七座，以像七星，今皆平之，种莲藕。

观塘　在元妙观前

岳忠武庙后塘　俗名“高庙后。”

叶家塘　在览胜亭下。形家谓“城脉为壬亥双行” ，此为壬龙，宜聚水。

沙陂塘　在东弦乡

叶陂塘　在还和乡

杨陂塘　在庶安乡

长塘　在县东一里，即古城濠。

相隐塘　在县东南二里相隐桥侧。近北为道院，近西为韩魏公读书处。

官塘　在阳逻，蓬莱寺右。

《君子泉　》，近《赤壁》。

宝山泉　在聚宝山后

“金甲井　” 在赤壁矶下。

道泉井　在安国寺日新堂，知县孟津浚，同知袁福征有记。

蔡家井　在阳逻驿东百馀步。

冯家井　在阳逻驿前二百馀步。

吴公井　在县西百八十里。隐士吴应澍凿龙井　，在崎山上。有九井，雩祀辄应。

“五灵山井　” 在山寺中，脉通大江。

华山井　在阳逻华山，旧有石栏镌“义井。” 卧龙井　在阳逻镇关旁，俗亦名“吴公义井。” 葛洪井　在元妙观。

东坡《暗井　》在县学前。

仪门井　在府仪门外

鼓楼井　在府治鼓楼侧。

司狱井　在保釐坊下

学井　在府学明伦堂左。

梅家井　在府学宫前。久在民间。明知府潘允哲拓学前地得之。

皇清初，又为民占。康熙二十三年，知府苏良嗣修葺。

学宫查出

“铁栏井　” 在报恩寺佛殿前。

《卢家井　》：在县学南街，味甚清冽。

天宁井　在报恩寺右，一名“沙井。”

局林井　在县学射圃右，旧系军器局，有火巷、通天街，今为民居所占。

“义井　” 在宪司前，以众共之，故名。

分司井　在布政分司前。

双眼井　在清源门外“国宝坊” 下。

“通判井　” 在红水巷。

“洗马井　” 在洗白街，有大小二井。

八角井　在北楼湾

《一字井　》在一字门街，俗呼“滥泥井。”

圣井　在永宁乡。明成化间，有僧卓锡得泉，土人凿井，因建寺。

温水井　在永宁乡。有三泉，上燠，中可𬊈牲，下可浴。。